liečim sa na ekzém InfectoScab 5 ako dlho ho môžem používať
liečba trvá od maca tohto roka a nijaké zlepšenie nepociťujem. Mám stále silné  svrbenie, nemôžem ani spávať, aj keď beriem Denerel. Bral som aj Belagent krém. Ďakujem.
Dobrý deň,
Ďakujeme za vašu otázku. Dermálny krém Infectoscab patrí do skupiny liečiv nazývaných pyretroidy, ktoré pôsobia proti parazitom. Používa sa u dospelých a detí starších ako 2 mesiace na liečbu svrabu. Ak sa dodržia pokyny na používanie a neliekové opatrenia uvedené v príbalovom letáku lieku, na úspešnú liečbu je obyčajne postačujúca 1 aplikácia. Avšak v prípadoch pretrvávajúcich alebo obnovených prejavov na pokožke môže byť nevyhnutné po 14 dňoch liečbu zopakovať.
Ak vám uvedené liečiva nepriniesli zlepšenie zdravotného stavu aj napriek dodržiavaniu všetkých opatrení, je potrebné sa opakovane obrátiť na lekára- dermatológa.
Prajem pekný zvyšok dňa.
S pozdravom
Mgr. Tamara Jakúbeková